*Projekts*

LATVIJAS REPUBLIKAS MINISTRU KABINETS

2016. gada Rīkojums Nr.

Rīgā (prot. Nr. . §)

**Par apropriācijas pārdali sociālo pakalpojumu nodrošināšanai labklājības nozarē**

1. Atbalstīt apropriācijas pārdali Labklājības ministrijas pamatbudžeta ietvaros 2016.gadam:
	1. no budžeta apakšprogrammas 20.01.00 “Valsts sociālie pabalsti”, samazinot dotāciju no vispārējiem ieņēmumiem un izdevumus sociālajiem pabalstiem (bērnu kopšanas pabalstam) 3 413 372 *euro* apmērā:
		1. uz budžeta apakšprogrammu 05.01.00 „Sociālās rehabilitācijas valsts programmas”, palielinot dotāciju no vispārējiem ieņēmumiem un izdevumus subsīdijām un dotācijām 1 500 000 *euro* apmērā rindu pēc tehniskajiem palīglīdzekļiem mazināšanai;
		2. uz budžeta apakšprogrammu 05.01.00 „Sociālās rehabilitācijas valsts programmas”, palielinot dotāciju no vispārējiem ieņēmumiem un izdevumus valsts budžeta uzturēšanas izdevumu transfertiem pašvaldībām noteiktam mērķim 1 808 792 *euro* apmērā asistenta pakalpojuma pašvaldībās nodrošināšanai;
		3. uz budžeta apakšprogrammu 05.37.00 “Sociālās integrācijas valsts aģentūras administrēšana un profesionālās un sociālās rehabilitācijas pakalpojumu nodrošināšana”, palielinot dotāciju no vispārējiem ieņēmumiem un izdevumus 104 580 *euro* apmērā, tai skaitā atlīdzībai 23 878 *euro*, tai skaitā atalgojumam 19 320 *euro*, precēm un pakalpojumiem 69 096 *euro* apmērā un pamatkapitāla veidošanai 11 606 *euro* apmērā sociālās rehabilitācijas pakalpojuma nodrošināšanai 150 personām;
	2. no budžeta apakšprogrammas 20.01.00 “Valsts sociālie pabalsti”, samazinot dotāciju no vispārējiem ieņēmumiem un izdevumus sociālajiem pabalstiem (pabalstam invalīdam, kuram nepieciešama īpaša kopšana) 501 448 *euro* apmērā uz budžeta apakšprogrammu 05.01.00 „Sociālās rehabilitācijas valsts programmas”, palielinot dotāciju no vispārējiem ieņēmumiem un izdevumus valsts budžeta uzturēšanas izdevumu transfertiem pašvaldībām noteiktam mērķim 501 448 *euro* apmērā asistenta pakalpojuma pašvaldībās nodrošināšanai;
	3. no budžeta apakšprogrammas 20.02.00 „Izdienas pensijas”, samazinot dotāciju no vispārējiem ieņēmumiem un izdevumus sociālajiem pabalstiem (izdienas pensijām) 498 552 *euro* apmērā uz budžeta apakšprogrammu 05.01.00 „Sociālās rehabilitācijas valsts programmas”, palielinot dotāciju no vispārējiem ieņēmumiem un izdevumus valsts budžeta uzturēšanas izdevumu transfertiem pašvaldībām noteiktam mērķim 498 552 *euro* apmērā asistenta pakalpojuma pašvaldībās nodrošināšanai;
	4. budžeta apakšprogrammas 05.01.00 „Sociālās rehabilitācijas valsts programmas” ietvaros jaunajai politikas iniciatīvai “Samaksas par pakalpojumu sniegšanu paaugstināšana institūcijās, kuras uz noslēgto līgumu pamata nodrošina valsts finansēto ilgstošas sociālās aprūpes un sociālās rehabilitācijas pakalpojumu sniegšanu, un četrās psihoneiroloģisko slimnīcu ilgstošas sociālās aprūpes un sociālās rehabilitācijas nodaļās” piešķirtos līdzekļus 460 558 *euro* apmērā, tai skaitā subsīdijām un dotācijām 113 535 *euro* apmērā un izdevumus valsts budžeta uzturēšanas izdevumu transfertiem pašvaldībām noteiktam mērķim 347 023 *euro* apmērā novirzīt citu sociālo pakalpojumu nodrošināšanai:
		1. izdevumiem subsīdijām un dotācijām 123 259 *euro* apmērā rindu pēc tehniskajiem palīglīdzekļiem mazināšanai;
		2. izdevumiem subsīdijām un dotācijām 320 590 *euro* apmērā sociālās rehabilitācijas pakalpojuma bērniem, kas cietuši no prettiesiskām darbībām nodrošināšanai atbilstoši faktiskajam pieprasījumam pēc pakalpojuma;
		3. izdevumiem subsīdijām un dotācijām 16 709 *euro* apmērā sociālās rehabilitācijas pakalpojuma personām ar dzirdes invaliditāti nodrošināšanai atbilstoši faktiskajam pieprasījumam pēc pakalpojuma;
	5. budžeta apakšprogrammas 05.01.00 „Sociālās rehabilitācijas valsts programmas” ietvaros jaunajai politikas iniciatīvai “Sociālās rehabilitācijas nodrošināšana no vardarbības cietušām pilngadīgām personām un vardarbību veikušām personām” piešķirtos līdzekļus 219 203 *euro* apmērā, tai skaitā subsīdijām un dotācijām 57 601 *euro* apmērā un izdevumus valsts budžeta uzturēšanas izdevumu transfertiem pašvaldībām noteiktam mērķim 161 602 *euro* apmērā, novirzīt rindu pēc tehniskajiem palīglīdzekļiem mazināšanai subsīdijām un dotācijām;
	6. no budžeta apakšprogrammas 05.01.00 „Sociālās rehabilitācijas valsts programmas” samazinot jaunajai politikas iniciatīvai “Sociālās rehabilitācijas nodrošināšana no vardarbības cietušām pilngadīgām personām un vardarbību veikušām personām” piešķirtos līdzekļus valsts budžeta uzturēšanas izdevumu transfertiem pašvaldībām noteiktam mērķim 40 772 *euro* apmērā uz budžeta apakšprogrammu 97.01.00 ”Labklājības nozares vadība un politikas plānošana”, palielinot izdevumus pamatkapitāla veidošanai, lai nodrošinātu moduļa izstrādi Valsts sociālās politikas monitoringa informācijas sistēmā (SPOLIS) pakalpojumu "Sociālās rehabilitācijas pakalpojumi vardarbībā cietušām personām un vardarbību veikušām personām" administrēšanai.
2. Labklājības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1.punktam.
3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darba dienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

Ministru prezidents Māris Kučinskis

Labklājības ministrs Jānis Reirs

12.09.2016. 10:48

645

I.Ķīse, 67021651

inese.kise@lm.gov.lv